TAKUNIตั้งเป้ารายได้ปีนี้แตะ1.4 พันลบ.เล็งรับงานก่อสร้างคาดกำไรโตกว่า100%
TAKUNI เข้าร่วมงาน Opportunity Day เพื่อพบนักลงทุน ประจำไตรมาส 1 /2558 ตั้งเป้ารายได้รวมปี 58 แตะ 1.4 พันล้านบาท ด้านกำไรโตเพิ่มกว่า100%
27 มี.ค. 2558


ประเสริฐ ตรีวีรานุวัฒน์ กรรมการผู้จัดการ (คนกลาง) นิตา ตรีวีรานุวัฒน์ รองกรรมการผู้จัดการ (คนแรกจากซ้าย) และฐิติมา ธนาปกิจ (คนแรกจากขวา) ผู้จัดการฝ่ายบัญชี บริษัท ทาคูนิกรุ๊ป จำกัด (มหาชน) หรือ TAKUNI เข้าร่วมงาน Opportunity Day เพื่อพบนักลงทุน ประจำไตรมาส 1 /2558
โดยบริษัทฯ ได้โชว์ผลการดำเนินงานตลอดปี 2557 พร้อมเผยแผนการดำเนินงานปี 2558 ต่อนักลงทุน นักวิเคราะห์ และสื่อมวลชน เตรียมรับงานก่อสร้างเพิ่ม ตั้งเป้ารายได้รวมปี 58 แตะ 1.4 พันล้านบาท ด้านกำไรโตเพิ่มกว่า100% ณ อาคารตลาดหลักทรัพย์แห่งประเทศไทย 